Diari Oficial de la Generalitat Valenciana


Sumari del DOGV 4956, del 01-03-2005 (2005/1504)

Juí ordinari número 24-P/2004. Cèdula de notificació.
-----------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1504


Organisme emissor
:   Jutjat de Primera Instància Número 3 de Benidorm

Tipus de document
:   Anunci

Juí ordinari número 24-P/2004. Cèdula de notificació. [2005/F1504]
  
Pedro Eugenio Monserrat Molina, secretari del Jutjat de Primera Instància número 3 (antic jutjat mixt número 7) de Benidorm (Alacant), per mitjà d'este edicte faig saber:
  
Que en este jutjat se seguixen actuacions de juí ordinari amb el número 24-P/2004 a instància de la mercantil Electromecánica Bevial Torregrosa, SL, representada per la procuradora Rosa María Pavía Botella, contra Promotores Reunidos, SL, Garaje Navasa, SA, Jesús Sáez Lainem (representat este últim per la procuradora Josefa E. Hernández Hernández), José Torregrosa Sellés i Manuela Félix Martínez; declarats en rebel·lia, a excepció de la part personada esmentada, en què s'ha dictat la sentència que té l'encapçalament i la decisió del tenor literal següent:
  
Ordinari 24/2004
  
Sentència número 4
  
Benidorm, 7 de gener de 2005
  
Enrique J. Ortolá Icardo, magistrat jutge del Jutjat de Primera Instància i Instrucció número 7 de Benidorm i el seu partit judicial, ha vist estes actuacions del juí ordinari número 24/2004, promogut a instància de la mercantil Electromecánica Bevial Torregrosa, SL, representada per la procuradora Rosa María Pavía Botella, i assistida del lletrat Gabriel S. Fillol Coves, contra Promotores Reunidos, SL, declarada en rebel·lia, Garaje Navasa, SA, declarat en rebel·lia, Jesús Sáez Laimen, representat per la procuradora senyora Hernández i assistit pel lletrat senyor Núñez Benito, i José Torregrosa Sellés i Manuela Félix Martínez, declarats en rebel·lia, en reclamació de declaració de domini i cancel·lació de qualsevol inscripció contradictòria de domini.
  
Decisió
  
Estime la demanda interposada per Electromecánica Bevial Torregrosa, SL, contra Promotores Reunidos, SL, declarada en rebel·lia, Garaje Navasa, SA, declarat en rebel·lia, Jesús Sáez Laimen, José Torregrosa Sellés i Manuela Félix Martínez, declarats en rebel·lia, i declare:
  
1. Que la mercantil Electromecánica Bevial Torregrosa és propietària d'una participació proindivisa del 10,70% del local soterrani situat a Benidorm, carretera de circumval·lació, que es correspon amb la finca registral 28.405, inscrita en el Registre de la Propietat número 3 de Benidorm, al tom 413, llibre 321, foli 141 i següents. Esta participació li dóna dret a utilitzar les places d'aparcament números 53, 54, 55, 56, 56, 57 i 58.
  
2. Que conseqüentment amb això, una vegada siga ferma la sentència es remeta manament al Registre de la Propietat assenyalat perquè es procedisca a inscriure la participació proindivisa de la finca registral a que anteriorment s'ha fet referència a nom de l'actora.
  
3. Que per al cas que el registrador de la propietat exigira l'atorgament d'escriptura pública es condemne els demandats a atorgar esta a favor de l'actora, amb advertència que en cas de no fer-ho es manarà efectuar al seu nom.
  
4. Que s'ordene la cancel·lació de qualsevol inscripció contradictòria de domini que s'opose a la titularitat el reconeixement de la qual s'insta mitjançant la present demanda.
  
Pertoca el pagament de les costes causades a l'actora a Promotores Reunidos, SL, Garaje Navasa, SA, José Torregrosa Sellés i Manuela Félix Martínez.
  
Notifiqueu esta sentència a les parts, i feu-los saber que contra esta es pot interposar un recurs d'apel·lació davant de l'Audiència Provincial d'Alacant, que si és el cas s'haurà de presentar davant d'este jutjat en el termini dels cinc dies següents a la notificació.
  
Expediu testimoni d'esta resolució, que quedarà unit a les actuacions, i incorporeu l'original al corresponent llibre de sentències.
  
Esta és la meua sentència, jutjant definitivament en primera instància, que pronuncie, mane i firme.
  
Publicació: esta sentència va ser llegida i publicada pel jutge que subscriu mentre celebrava audiència pública el mateix dia de la data. En done fe. Continuen les firmes.
  
Este edicte s'expedix perquè valga de notificació als demandats rebels, Promotores Reunidos, SL, i Garaje Navasa, SA, el domicili dels quals s'ignora, i es publique en el Diari Oficial de la Generalitat Valenciana i al tauler d'anuncis d'este jutjat.